கேள்வி: மயில் - இந்திய மயில் பற்றி நீங்கள் என்ன அறிந்துள்ளீர்கள்?
பதில்: படிமம்:Peacock,_East_Park,_Hull_-_panoramio.jpg இந்திய மயில் (''பாவோ கிரிசுடேடசு - Pavo cristatus'') இந்திய துணைக்கண்டம் பூர்வீகமாகக் கொண்ட பறவையினமாகும். இவை இந்தியாவிலும், இலங்கையிலும் அதிகமாக இருக்கின்றன. ஆயினும் உலகின் வேறு பல நாடுகளிலும் இவை அறிமுகப்படுத்தப்பட்டு இருக்கின்றன. இவற்றில் ஆண் மயில்கள் தலை, கழுத்து மற்றும் நெஞ்சுப் பகுதிகளில் பிரகாசமான நீல நிறத்தைக் கொண்டிருப்பதுடன், வால் பகுதியில் நீலமும், பச்சையும் கலந்த மிக நீண்ட சிறகுகளையும், கண் போன்ற அமைப்புக்களையும் கொண்ட தோகையையும் கொண்டிருக்கும். பெண் மயில்கள் பெரிய தோகைகளைக் கொண்டிருப்பதில்லை. இவை பெரும்பாலும் வெள்ளை நிற முகம், பச்சை நிற கீழ் கழுத்து, மந்தமான பழுப்பு அல்லது சாம்பல் நிற இறகுகளைக் கொண்டிருக்கின்றன.
கேள்வி: மயில் - பச்சை மயில் குறித்து விரிவாக சொல்லுங்கள்.
பதில்: படிமம்:Javan_Green_Peafowl_in_Baluran_National_Park.jpg பச்சை மயில் (''பாவோ மியூட்டிக்கசு - Pavo muticus'') கிழக்கு மியன்மார் முதல் ஜாவா (தீவு) தீவு வரையுள்ள தென்கிழக்காசியா நாடுகளிலுள்ள வெப்பவலயக் காடுகளில் காணப்படுகின்றது. இந்தோனேசியாவில் காணப்படும் குறிப்பிட்ட துணையினம் சாவா மயில் எனவும் அழைக்கப்படுகிறது. பச்சை மயில் இனமானது இந்திய மயில் இனத்துடன், மிக நெருங்கிய தொடர்புடையதாக இருக்கிறது. பச்சை மயில்களின் கழுத்துப் பகுதி பச்சை நிறத்தில் இருப்பதனால், இவை இந்திய மயில்களிலிருந்து வேறுபடுகின்றன. பன்னாட்டு இயற்கைப் பாதுகாப்புச் சங்கம், பச்சை மயில்களை, அழியும் அபாயமுள்ளவையாகப் பட்டியலிட்டுள்ளது. வேட்டையாடுவதாலும், உகந்த வாழிடங்கள் குறைந்து வருவதாலும் இவ்வபாயம் உள்ளது. File:Afropavo congensis -Antwerp Zoo -pair-8a.jpg